b'\n_START_ARTICLE_\nSulo Enki\xc3\xb6\n_START_PARAGRAPH_\nSulo Lahja Enki\xc3\xb6 (vuoteen 1928 asti Enqvist) (3. maaliskuuta 1903 Lappvesi \xe2\x80\x93 12. joulukuuta 1975) oli Suomen merivoimien kommodori, joka palveli monipuolisesti eri merisodank\xc3\xa4ynnin teht\xc3\xa4viss\xc3\xa4._NEWLINE_Enki\xc3\xb6 k\xc3\xa4vi Merisotakoulun 1925 ja kouluttautui sukellusveneisiin Italiassa 1927-1928. T\xc3\xa4m\xc3\xa4n j\xc3\xa4lkeen h\xc3\xa4n palveli Suomen sukellusvenekoulun johtajana 1928-1930 ja sukellusvenelaivueen p\xc3\xa4\xc3\xa4llikk\xc3\xb6n\xc3\xa4 1930-1938. Samalla Enki\xc3\xb6 k\xc3\xa4vi Ruotsin sotakorkeakoulun 1935. Talvisodan aikana Enki\xc3\xb6 toimi toimistop\xc3\xa4\xc3\xa4llikk\xc3\xb6n\xc3\xa4 merivoimien esikunnassa. Jatkosodan aikana h\xc3\xa4n oli laivasto-osaston p\xc3\xa4\xc3\xa4llikk\xc3\xb6n\xc3\xa4 1941-1943. Vuonna 1943 h\xc3\xa4n oli sotilasasiamiehen\xc3\xa4 Italiassa. Merisotakoulun johtajana h\xc3\xa4n toimi 1944 sek\xc3\xa4 1946-1947. H\xc3\xa4n my\xc3\xb6s opetti Sotakorkeakoulussa 1947-1948. T\xc3\xa4m\xc3\xa4n j\xc3\xa4lkeen h\xc3\xa4n toimi j\xc3\xa4lleen sotilasasiamiehen\xc3\xa4 1948-1953 t\xc3\xa4ll\xc3\xa4 kertaa Yhdysvalloissa. Turun laivastoaseman p\xc3\xa4\xc3\xa4llikk\xc3\xb6n\xc3\xa4 h\xc3\xa4n oli 1953-1954. P\xc3\xa4\xc3\xa4esikunnan varusteluosaston p\xc3\xa4\xc3\xa4llikk\xc3\xb6n\xc3\xa4 h\xc3\xa4n toimi 1954-1957. Etel\xc3\xa4isen Uudenmaan sotilaspiiri\xc3\xa4 Enki\xc3\xb6 komensi 1957-1963._NEWLINE_Ylennykset: aliluutnantti 1925, luutnantti 19226, kapteeniluutnantti 1930, komentajakapteeni 1936, komentaja 1941, kommodori 1947.'